Diari Oficial de la Generalitat Valenciana


Sumari del DOGV 6452, del 03-02-2011 (2011/181)

Notificació de la sentència dictada en el judici verbal número 974/2010.
------------------------------------------------------------------------

### Dades del document

Número de DOGV
:   6452

Data del DOGV
:   03-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/181


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal número 974/2010. [2011/181]  
Judici verbal 000974/2010  
De: Emivasa.  
Procuradora: Desamparados Barber París.  
Contra: María del Pilar Sánchez Marín.  
En aquest procediment de judici verbal 974/2010, seguit a instàncies d'Emivasa contra María del Pilar Sánchez Marín, s'ha dictat la sentència que, literalment, és com segueix:  
«Sentència número 383/2010  
València, 20 de desembre de 2010  
José María Illán Fernández, magistrat jutge substitut del Jutjat de Primera Instància número 17 d'aquesta ciutat, ha vist aquestes actuacions de judici verbal civil registrades amb el número 974/2010, seguides a instàncies d'Emivasa, representada per la procuradora Desamparados Barber Paris i assistida pel lletrat Javier Valero Llorca, contra M.ª del Pilar Sánchez Marín, declarada en rebel·lia processal.  
Dispositiva  
Estime la demanda interposada per la procuradora Desamparados Barber París, en nom i representació de l'Empresa Mixta Valencia de Aguas, SA, contra M.ª del Pilar Sánchez Marín, declarada en rebel·lia processal, i declare resolt el contracte de subministrament d'aigua potable subscrit entre l'empresa actora i la demandada sobre l'habitatge siti a València, Doctor Oloriz, número 31, 19é. L'actora té el dret a la supressió del subministrament una vegada siga ferma la sentència i, a aquest efecte, en la fase d'execució de sentència, a l'entrada a l'esmentat domicili només a l'efecte de precintar la canonada de subministrament i retirar el comptador, i al pagament de la quantitat de 480,88 euros, més els interessos legals des de la interpel·lació judicial, costes processals i condemnes futures que corresponguen legalment.  
Notifiqueu aquesta resolució a les parts, i feu-los saber que aquesta no és ferma, i que contra aquesta es pot interposar un recurs d'apel·lació en aquest Jutjat dins del termini de cinc dies des que es notifique, que haurà de resoldre l'Audiència Provincial de València.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (3333 9236 PE EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Que el secretari judicial expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).  
Aquesta és la meua sentència, dictada en primera instància, que pronuncie, mane i firme; en done fe».  
I atés que la demandada esmentada, María del Pilar Sánchez Marín, es troba en parador desconegut, expedisc aquest edicte a fi que li valga de notificació de forma deguda.  
València, 21 de desembre de 2010.- El secretari judicial: César Manuel Barona Sanchis.